วันนี้ (18 ก.พ.2562) พล.อ.ประยุทธ์ จันทร์โอชา นายกรัฐมนตรี และหัวหน้า คสช. กล่าวถึงกรณีคุณหญิงสุดารัตน์ เกยุราพันธุ์ แคนดิเดตนายกรัฐมนตรีพรรคเพื่อไทย ปราศรัยใหญ่เมื่อวันที่ 15 ก.พ.ที่ผ่านมา พร้อมชูหนึ่งในนโยบายยกเลิกเกณฑ์ทหารและตัดงบกระทรวงกลาโหม ว่า การเกณฑ์ทหารเป็นหน้าที่ตามรัฐธรรมนูญ และต้องเตรียมความพร้อมในการป้องกันประเทศ แม้จะไม่มีสงคราม นอกจากนี้ทหารยังมีหน้าที่ช่วยเหลือประชาชนที่ได้รับความเดือดร้อนในด้านต่าง ๆ ทั้งปัญหายาเสพติด แรงงาน ภัยพิบัติ